અહીં પ્રશ્ન એ ઉપસ્થિત થાય છે કે, આવી પ્રકૃત્તિ ધરાવતા વાઈરસને સજીવ સૃષ્ટીના સભ્યપદે ગણવા કે નહીં. દસકાઓથી ચાલી આવતી અને અંતહીન જણાતી ચર્ચાઓનો નિવેડો એ રીતે લાવવામાં આવે છે કે, વાઈરસને સજીવો અને નિર્જીવોને જોડતી કડી તરીકે સ્વીકરવાં. જો કે આ પ્રકારનો યુધ્ધ વિરામ બધા જ જીવશાસ્ત્રીઓને માન્ય નથી, આથી વાઈરસ સજીવ છે કે નિર્જીવ એ દ્વંદ્વ કદાચ સદાકાળ ચાલતું રહેનારું વૈજ્ઞાનિક શીતયુધ્ધ બની રહે એવું ભાસે છે. આવતી કડીમાં આપણે આ બેવડું નાગરિકત્વ ધરાવતી હસ્તિઓ બાબતે વધુ ચર્ચા કરીશું.